CELEX: 32021R0966
Language: mt
Date: 2021-06-11 00:00:00
Title: Regolament ta’ Implimentazzjoni tal-Kummissjoni (UE) 2021/966 tal-11 ta’ Ġunju 2021 li jagħti lil Cabo Verde deroga temporanja mir-regoli dwar l-oriġini preferenzjali stabbiliti fir-Regolament Delegat (UE) 2015/2446 fir-rigward ta’ fletti tat-tonn ippreparati jew ippreservati, fletti tal-kavalli ppreparati jew ippreservati u fletti tat-tumbrell ippreparati jew ippreservati

17.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 214/34
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/966
         tal-11 ta’ Ġunju 2021
         li jagħti lil Cabo Verde deroga temporanja mir-regoli dwar l-oriġini preferenzjali stabbiliti fir-Regolament Delegat (UE) 2015/2446 fir-rigward ta’ fletti tat-tonn ippreparati jew ippreservati, fletti tal-kavalli ppreparati jew ippreservati u fletti tat-tumbrell ippreparati jew ippreservati
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 64(6) u l-Artikolu 66(b) tiegħu,
         Billi:
         
                     (1)
                  
                  
                     Cabo Verde huwa pajjiż li jibbenefika mill-arranġament speċjali ta’ inċentivi għal żvilupp sostenibbli u governanza tajba previst fl-Artikolu 1(2)(b) tar-Regolament (UE) Nru 978/2012 tal-Parlament Ewropew u tal-Kunsill (2), imsejjaħ is-Sistema Ġeneralizzata ta’ Preferenzi (SĠP+). Ir-regoli dwar l-oriġini preferenzjali għall-finijiet tas-Sistema Ġeneralizzata ta’ Preferenzi (SĠP), minbarra r-regoli proċedurali, huma stabbiliti fir-Regolament Delegat tal-Kummissjoni (UE) 2015/2446 (3).
                  
               
                     (2)
                  
                  
                     B’ittra ddatata t-18 ta’ Marzu 2020, Cabo Verde ppreżenta talba għal estensjoni tad-derogi temporanji mir-regoli dwar l-oriġini preferenzjali stabbiliti fir-Regolament Delegat (UE) 2015/2446, li kienu ngħataw permezz tar-Regolamenti ta’ Implimentazzjoni tal-Kummissjoni (UE) 2019/561 (4) u (UE) 2019/620 (5). It-talba kienet tikkonċerna volum annwali ta’ 5 000 tunnellata ta’ fletti tat-tonn ippreparati jew ippreservati, 3 000 tunnellata ta’ fletti tal-kavalli ppreparati jew ippreservati u 1 000 tunnellata ta’ fletti tat-tumbrell ippreparati jew ippreservati. Skont id-deroga mitluba, dawn il-prodotti jitqiesu li joriġinaw f’Cabo Verde anki jekk ikunu pprokurati minn ħut mhux oriġinarju.
                  
               
                     (3)
                  
                  
                     Cabo Verde sostna t-talba tiegħu għall-estensjoni ta’ dawn id-derogi billi bbaża fuq l-argumenti ppreżentati f’talbiet preċedenti, li skont huwa għadhom rilevanti, jiġifieri kwantitajiet baxxi ta’ tonn u kavalli maqbuda fl-ilmijiet territorjali tiegħu, opportunitajiet tas-sajd skarsi barra mill-ilmijiet territorjali tiegħu u perjodu limitat tal-istaġun tas-sajd. Element ieħor enfasizzat fit-talba huwa li Cabo Verde dan l-aħħar żviluppa l-infrastruttura portwarja tiegħu. B’riżultat ta’ dan, jistgħu jiġu mmaniġġjati kwantitajiet akbar ta’ ħut biex ifornu lill-industrija lokali tal-ipproċessar tal-ħut il-provvista biex iżżomm il-kapaċitajiet ta’ produzzjoni tagħha. Fl-aħħar nett, it-talba enfasizzat id-diffikultajiet li jħabbat wiċċu magħhom Cabo Verde minħabba d-dewmien biex jiġi applikat il-Ftehim ta’ Sħubija Ekonomika bejn l-Unjoni Ewropea u l-Afrika tal-Punent. Fl-argument tiegħu Cabo Verde jenfasizza l-ħtieġa tiegħu għal deroga mir-regoli SĠP dwar l-oriġini preferenzjali sabiex jikkumpensa għall-fatt li għadu mhux possibbli li wieħed jiddependi fuq il-kwoti tal-oriġini jew ir-regoli tal-akkumulazzjoni skont il-Ftehim ta’ Sħubija Ekonomika li għadu mhux applikat b’mod provviżorju.
                  
               
                     (4)
                  
                  
                     Id-deroga prevista fl-Artikolu 64(6) tar-Regolament (UE) Nru 952/2013 (Kodiċi Doganali tal-Unjoni) hija ta’ natura temporanja u soġġetta għal konformità mtejba mar-regoli tal-oriġini għall-prodotti kkonċernati u mar-rekwiżit dwar il-kooperazzjoni amministrattiva. Sabiex ikun jista’ jimmaniġġja tali deroga mir-regoli dwar l-oriġini preferenzjali, il-pajjiż li jagħmel it-talba jrid jikkonforma mar-regoli tal-oriġini għall-prodotti kkonċernati u mal-proċeduri relatati magħhom u jrid jiggarantixxi kooperazzjoni amministrattiva tajba.
                  
               
                     (5)
                  
                  
                     F’dan ir-rigward, l-azzjonijiet ta’ monitoraġġ imwettqa mill-Kummissjoni Ewropea matul dawn l-aħħar ftit snin fil-kuntest tad-deroga mogħtija skont l-Artikolu 64(6) tar-Regolament (UE) Nru 952/2013 żvelaw ċerti nuqqasijiet fir-rigward tal-kooperazzjoni amministrattiva ta’ Cabo Verde mal-awtoritajiet doganali tal-Istati Membri fil-verifika tal-provi tal-oriġini. Nuqqasijiet bħal dawn setgħu rriżultaw f’ċaħda tad-deroga mitluba għar-raġunijiet imressqa minn Cabo Verde. Madankollu, wara l-preżentazzjoni ta’ dik it-talba, Cabo Verde u b’mod partikolari l-industrija tas-sajd tiegħu, kellhom jiffaċċjaw kriżi kbira minħabba telf ta’ dħul ikkawżat mill-pandemija tal-COVID-19. Il-Kummissjoni hija intitolata, permezz tal-Artikolu 64(6) tal-kodiċi, li tqis din is-sitwazzjoni ġdida, biex tiddeċiedi dwar l-għoti ta’ deroga fuq inizjattiva proprja.
                  
               
                     (6)
                  
                  
                     Għalhekk, jenħtieġ li Cabo Verde jingħata deroga temporanja mir-rekwiżit skont ir-regoli dwar l-oriġini preferenzjali li l-prodotti jitqiesu li joriġinaw fil-pajjiż benefiċjarju biss meta materjali inkorporati fil-Kapitoli 3 u 16 tan-Nomenklatura Magħquda jinkisbu għalkollox f’dak il-pajjiż. Fl-ewwel sena tal-applikazzjoni tagħha, jenħtieġ li d-deroga tingħata għal volum annwali ta’ 5 000 tunnellata ta’ fletti tat-tonn ippreparati jew ippreservati, 3 000 tunnellata ta’ fletti tal-kavalli ppreparati jew ippreservati u għal volum annwali ta’ 1 000 tunnellata ta’ fletti tat-tumbrell ippreparati jew ippreservati. Sabiex jitqiesu l-interessi kummerċjali tal-Unjoni Ewropea u tinżamm kompetizzjoni ġusta bejn l-industrija domestika tas-sajd tagħha u dik ta’ pajjiżi terzi, jenħtieġ li l-volum annwali jonqos fis-snin ta’ wara skont il-volumi previsti fl-Annessi I u II, ħlief għall-fletti tat-tumbrell ippreparati jew ippreservati. Jenħtieġ li d-deroga tkun limitata għal perjodu ta’ tliet snin sabiex Cabo Verde jkun jista’ jirkupra mill-kriżi tal-COVID-19 u jagħmel ħiltu biex ilesti l-aġġustamenti strutturali meħtieġa fis-settur tas-sajd, bil-ħsieb li jikkonforma mar-regoli tal-oriġini għall-prodotti kkonċernati. Jenħtieġ li d-deroga tingħata bil-kundizzjoni li l-awtoritajiet doganali ta’ Cabo Verde jwettqu kontrolli kwantitattivi fuq l-esportazzjonijiet tal-prodotti soġġetti għad-deroga, u li dawn jibagħtu lill-Kummissjoni dikjarazzjoni tal-kwantitajiet li għalihom ikunu nħarġu dikjarazzjonijiet tal-oriġini skont dan ir-Regolament u n-numri tas-serje ta’ dawn id-dikjarazzjonijiet.
                  
               
                     (7)
                  
                  
                     Barra minn hekk, jenħtieġ li Cabo Verde jibbenefika minn deroga prevista mir-regoli preferenzjali tal-oriġini tas-SĠP għat-tonn u l-kavalli bil-kundizzjoni li jirrapporta regolarment lis-servizzi kompetenti tal-Kummissjoni dwar il-miżuri li jkun ħa sabiex itejjeb il-konformità mar-regoli dwar l-oriġini tal-prodotti u mal-proċeduri relatati u biex jipprovdi kooperazzjoni amministrattiva kif meħtieġ għall-implimentazzjoni tal-arranġamenti preferenzjali skont is-SĠP imsemmija fl-Artikolu 1(2) tar-Regolament (UE) Nru 978/2012. Jenħtieġ li dawn ir-rapporti jiġu ppreżentati skont skeda ta’ żmien preċiża, fejn kull dewmien biex jintlaħqu l-iskadenzi stabbiliti jwassal għas-sospensjoni tad-deroga li tkun trid tiġi nnotifikata lill-awtoritajiet kompetenti ta’ Cabo Verde wara tfakkira u stedina biex jippreżenta r-rapporti fi żmien għaxart ijiem ta’ xogħol. Kull tali sospensjoni ma għandhiex ittawwal il-perjodu ta’ żmien previst fir-Regolament u fl-Annessi 1 u 2 tiegħu. L-elementi li għandhom jiġu inklużi f’dawn ir-rapporti jenħtieġ li jiġu elenkati f’anness ta’ dan ir-Regolament.
                  
               
                     (8)
                  
                  
                     Jenħtieġ li l-kwantitajiet stabbiliti fl-Anness ta’ dan ir-Regolament ikunu ġestiti skont l-Artikoli minn 49 sa 54 tar-Regolament ta’ Implimentazzjoni tal-Kummissjoni (UE) 2015/2447 (6) li jirregolaw il-ġestjoni tal-kwoti tariffarji.
                  
               
                     (9)
                  
                  
                     Jenħtieġ li l-miżuri previsti f’dan ir-Regolament jidħlu fis-seħħ fil-jum wara dak tal-pubblikazzjoni tiegħu u jiġu applikati b’mod retroattiv mill-1 ta’ Jannar 2021, sabiex titqies is-sitwazzjoni diffiċli ta’ Cabo Verde u biex dan il-pajjiż ikun jista’ japplika d-deroga għall-prodotti importati fl-UE minn dik id-data ’l hawn.
                  
               
                     (10)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            B’deroga mill-Artikolu 41(b) u l-Artikolu 45 tar-Regolament Delegat (UE) 2015/2446, il-prodotti msemmijin fl-Annessi I u II, ipprokurati f’Cabo Verde minn ħut mhux oriġinarju għandhom jitqiesu li joriġinaw f’Cabo Verde f’konformità mal-Artikoli 2, 3 u 4 ta’ dan ir-Regolament.
         
         
            Artikolu 2
            
               1.   Din id-deroga għandha tapplika għall-prodotti li jkunu ġew esportati minn Cabo Verde u iddikjarati għar-rilaxx għaċ-ċirkolazzjoni libera fl-Unjoni matul il-perjodu mill-1 ta’ Jannar 2021 sal-31 ta’ Diċembru 2023.
            
            
               2.   Id-deroga għandha tapplika għall-prodotti sal-kwantitajiet annwali elenkati fl-Anness I (tonn) u fl-Anness II (kavalli u tumbrell).
            
            
               3.   L-applikazzjoni tad-deroga hija soġġetta għall-konformità mal-kundizzjonijiet stabbiliti fl-Artikolu 43 tar-Regolament Delegat (UE) 2015/2446.
            
         
         
            Artikolu 3
            Il-kwantitajiet stabbiliti fl-Annessi I u II ta’ dan ir-Regolament għandhom jiġu ġestiti f’konformità mal-Artikoli minn 49 sa 54 tar-Regolament ta’ Implimentazzjoni tal-Kummissjoni (UE) 2015/2447 li jirregolaw il-ġestjoni tal-kwoti tariffarji.
         
         
            Artikolu 4
            Id-deroga qed tingħata bil-kundizzjonijiet li ġejjin:
            
                        1.
                     
                     
                        L-awtoritajiet doganali ta’ Cabo Verde għandhom jieħdu l-passi neċessarji biex iwettqu kontrolli kwantitattivi fuq l-esportazzjonijiet tal-prodotti msemmijin fl-Artikolu 1.
                     
                  
                        2.
                     
                     
                        Ir-referenza segwenti għandha tiddaħħal fid-dikjarazzjonijiet dwar l-oriġini magħmula mill-esportaturi rreġistrati: “Deroga — Regolament ta’ Implimentazzjoni tal-Kummissjoni (UE) 2021/966”.
                     
                  
                        3.
                     
                     
                        L-awtoritajiet kompetenti ta’ Cabo Verde għandhom jibagħtu lill-Kummissjoni dikjarazzjoni tal-kwantitajiet li għalihom ikunu nħarġu jew saru dikjarazzjonijiet dwar l-oriġini skont dan ir-Regolament u kopji ta’ dawn il-provi. Dawn ir-rapporti għandhom jiġu kkomunikati lill-Kummissjoni sitt (6) xhur, 18-il xahar u 30 xahar wara d-dħul fis-seħħ ta’ dan ir-Regolament.
                     
                  
                        4.
                     
                     
                        Flimkien mar-rapporti msemmijin fil-paragrafu 3, l-awtoritajiet kompetenti ta’ Cabo Verde għandhom jibagħtu lill-Kummissjoni rapport li jkun fih informazzjoni dettaljata dwar il-miżuri li jkunu ħadu sabiex:
                        
                                    (a)
                                 
                                 
                                    jiggarantixxu konformità mar-regoli dwar l-oriġini tal-prodotti u mal-proċeduri relatati;
                                 
                              
                                    (b)
                                 
                                 
                                    jipprovdu kooperazzjoni amministrattiva kif meħtieġ għall-implimentazzjoni tal-arranġamenti preferenzjali skont is-SĠP.
                                 
                              
                  L-informazzjoni meħtieġa li għandha tiġi rrappurtata mill-awtoritajiet kompetenti ta’ Cabo Verde hija elenkata fl-Anness III.
         
         
            Artikolu 5
            Jekk l-awtoritajiet kompetenti jonqsu milli jissodisfaw l-obbligu ta’ rappurtar tagħhom stabbilit fl-Artikolu 4(3) u (4), fil-limiti ta’ żmien stabbiliti fih, il-Kummissjoni għandha tibgħat tfakkira lill-awtoritajiet kompetenti ta’ Cabo Verde, fejn titlobhom jibagħtu l-informazzjoni meħtieġa fi żmien 10 (għaxart) ijiem ta’ xogħol. Jekk l-awtoritajiet kompetenti ta’ Cabo Verde ma jirrispondux għal din it-talba sal-iskadenza stabbilita, il-Kummissjoni tista’ tissospendi d-deroga prevista f’dan ir-Regolament. Kull tali sospensjoni ma għandhiex ittawwal il-perjodu ta’ żmien previst f’dan ir-Regolament u fl-Anness 1 u l-Anness 2 tiegħu. Dik is-sospensjoni għandha tiġi nnotifikata lill-awtoritajiet kompetenti ta’ Cabo Verde u ppubblikata fil-Ġurnal Uffiċjali, serje C.
         
         
            Artikolu 6
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Ġunju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 269, 10.10.2013, p. 1.
         
            (2)  Ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (ĠU L 303, 31.10.2012, p. 1).
         
            (3)  Ir-Regolament Delegat tal-Kummissjoni (UE) 2015/2446 tat-28 ta’ Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta’ regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (ĠU L 343, 29.12.2015, p. 1).
         
            (4)  Ir-Regolament ta’ Implimentazzjoni tal-Kummissjoni (UE) 2019/561 tat-8 ta’ April 2019 li jagħti lil Cape Verde deroga temporanja mir-regoli dwar l-oriġini preferenzjali stabbiliti fir-Regolament Delegat (UE) 2015/2446 fir-rigward ta’ fletti tat-tonn ippreparati jew ippreservati (ĠU L 98, 9.4.2019, p. 13).
         
            (5)  Ir-Regolament ta’ Implimentazzjoni tal-Kummissjoni (UE) 2019/620 tas-17 ta’ April 2019 li jagħti lil Cape Verde deroga temporanja mir-regoli dwar l-oriġini preferenzjali stabbiliti fir-Regolament Delegat (UE) 2015/2446 fir-rigward ta’ fletti tal-kavalli ppreparati jew ippreservati u ta’ fletti tat-tumbrell ippreparati jew ippreservati (ĠU L 108, 23.4.2019, p. 1).
         
            (6)  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
      
      
         
            ANNESS I
            
                        
                           Nru tal-ordni
                        
                     
                     
                        
                           Kodiċi NM
                        
                     
                     
                        
                           Kodiċi TARIC
                        
                     
                     
                        
                           Deskrizzjoni tal-merkanzija
                        
                     
                     
                        
                           Perjodi
                        
                     
                     
                        Kwantità annwali (piż nett f’tunnellati)
                     
                  
                        09.1602
                     
                     
                        1604142100 
                        1604142690 
                        1604142800 
                        1604207050 
                        1604207055 
                        1604143190 
                        1604143690 
                        1604143800 
                        1604207099 
                        0304870090 
                        1604144120 
                        1604144629 
                        1604144820 
                        1604207045 
                        0304870020 
                        1604144130 
                        1604144830 
                     
                     
                        10
                     
                     
                        Fletti u lojns ippreparati jew ippreservati ta’ palamit (Katsuwonus pelamis)
                        Fletti u lojns ippreparati jew ippreservati ta’ tonn isfar (Thunnus albacares)
                        Fletti u lojns ippreparati jew ippreservati ta’ tonn obeż (Thunnus obesus)
                        Alonga ppreparata (Thunnus alalunga)
                     
                     
                        1.1.2021 sal-31.12.2021
                        1.1.2022 sal-31.12.2022
                        1.1.2023 sal-31.12.2023
                     
                     
                        5 000  tunnellata
                        3 500  tunnellata
                        2 500  tunnellata
                     
                  
      
      
         
            ANNESS II
            
                        
                           Nru tal-ordni
                        
                     
                     
                        
                           Kodiċi NM
                        
                     
                     
                         
                     
                     
                        
                           Deskrizzjoni tal-merkanzija
                        
                     
                     
                        
                           Perjodi
                        
                     
                     
                        Kwantità annwali (piż nett f’tunnellati)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Fletti tal-kavalli ppreparati jew ippreservati (Scomber scombrus, Scomber japonicus, Scomber colias)
                     
                     
                        1.1.2021 sal-31.12.2021
                        1.1.2022 sal-31.12.2022
                        1.1.2023 sal-31.12.2023
                     
                     
                        3 000  tunnellata
                        2 500  tunnellata
                        2 000  tunnellata
                     
                  
                        09.1648
                     
                     
                        1604 20 90 
                        ex 1604 19 97 
                     
                     
                         
                     
                     
                        Fletti tat-tumbrell ippreparati jew ippreservati (Auxis thazard, Auxis rochei)
                     
                     
                        1.1.2021 sal-31.12.2021
                        1.1.2022 sal-31.12.2022
                        1.1.2023 sal-31.12.2023
                     
                     
                        1 000  tunnellata
                        1 000  tunnellata
                        1 000  tunnellata
                     
                  
      
      
         
            ANNESS III
            Miżuri li jridu jiġu rrappurtati mill-awtoritajiet kompetenti ta’ Cabo Verde kif imsemmi fl-Artikolu 4(4)
            Ir-rapport imsemmi fl-Artikolu 4(4) għandu jinkludi deskrizzjoni dettaljata tal-miżuri li jittieħdu mill-awtoritajiet kompetenti ta’ Cabo Verde biex jiggarantixxu li:
            
                        (a)
                     
                     
                        jitwettqu verifiki tal-istatus oriġinarju tal-prodotti b’talba tal-awtoritajiet doganali tal-Istati Membri għal kull talba li ssir sal-iskadenzi stabbiliti fl-Artikolu 109 tar-Regolament ta’ Implimentazzjoni (UE) 2015/2447;
                     
                  
                        (b)
                     
                     
                        il-verifiki tal-istatus oriġinarju tal-prodotti tas-sajd marittimu msemmijin fl-Artikolu 44(1), il-punt (h) tar-Regolament Delegat tal-Kummissjoni (UE) 2015/2446 ikunu jinkludu kontroll fil-post tal-qabda, u li l-verifiki tal-istatus oriġinarju ta’ prodotti oħra meħuda mill-baħar barra l-baħar territorjali msemmijin fl-Artikolu 44(1), il-punt (h), ta’ dak ir-Regolament Delegat jinkludu kontroll tal-kundizzjonijiet tas-sjieda tal-bastiment;
                     
                  
                        (c)
                     
                     
                        il-kontrolli msemmijin fl-Artikolu 108(1), il-punt (b) tar-Regolament ta’ Implimentazzjoni (UE) 2015/2447 jitwettqu fuq l-esportaturi f’intervalli ddeterminati abbażi ta’ kriterji xierqa ta’ analiżi tar-riskji skont l-Artikolu 108(2) ta’ dak ir-Regolament ta’ Implimentazzjoni;
                     
                  
                        (d)
                     
                     
                        l-esportaturi u l-uffiċjali tal-gvern f’Cabo Verde ikunu infurmati kif xieraq bir-regoli dwar l-oriġini preferenzjali għall-finijiet tas-SĠP u dwar il-proċeduri relatati permezz ta’ struzzjonijiet, taħriġ, seminars u/jew informazzjoni fl-Internet adegwati.
                     
                  Ir-rapport dwar il-miżuri msemmijin fil-punt (a) ta’ hawn fuq għandu jinkludi, għal kull talba ta’ verifika tal-oriġini li tasal mingħand l-awtoritajiet doganali tal-Istati Membri, l-elementi li ġejjin:
            
                        •
                     
                     
                        ir-referenza u d-data tat-talba għall-verifika tal-oriġini;
                     
                  
                        •
                     
                     
                        l-Istat Membru li bagħat it-talba [l-Istat Membru rikjedenti];
                     
                  
                        •
                     
                     
                        id-data ta’ meta l-awtoritajiet kompetenti ta’ Cabo Verde rċevew it-talba;
                     
                  
                        •
                     
                     
                        il-prodotti kkonċernati (il-kodiċi SA u d-deskrizzjoni tal-prodotti);
                     
                  
                        •
                     
                     
                        id-data meta t-tweġiba ntbagħtet lill-Istat Membru rikjedenti;
                     
                  
                        •
                     
                     
                        ir-raġunijiet għal kwalunkwe dewmien fit-tweġiba għat-talba, kif xieraq;
                     
                  
                        •
                     
                     
                        il-valutazzjoni tat-talba mill-awtoritajiet kompetenti ta’ Cabo Verde (jiġifieri jekk l-oriġini ddikjarata fid-dikjarazzjoni dwar l-oriġini ġietx ikkonfermata jew le).
                     
                  Ir-rapport dwar il-miżuri msemmijin fil-punt (c) ta’ hawn fuq għandu jinkludi l-elementi li ġejjin:
            
                        •
                     
                     
                        l-għadd ta’ kontrolli mwettqa;
                     
                  
                        •
                     
                     
                        il-kriterji tal-analiżi tar-riskju li użaw l-awtoritajiet kompetenti biex jivvalutaw ir-riskji u biex jiddeterminaw l-intervalli bejn il-kontrolli regolari fuq l-esportaturi;
                     
                  
                        •
                     
                     
                        il-metodoloġija segwita matul il-kontrolli;
                     
                  
                        •
                     
                     
                        informazzjoni dwar jekk l-awtoritajiet kompetenti jkunux talbu lil (xi) esportaturi jipprovdu kopji jew lista tad-dikjarazzjonijiet dwar l-oriġini li jkunu għamlu, bil-ħsieb li jwettqu l-kontrolli msemmijin fl-Artikolu 108(1), il-punt (b), f’konformità mal-Artikolu 108(2) tar-Regolament ta’ Implimentazzjoni (UE) 2015/2447;
                     
                  
                        •
                     
                     
                        informazzjoni dwar jekk il-kontrolli wrewx li l-esportaturi f’Cabo Verde jifhmu r-regoli tal-oriġini applikabbli u l-proċeduri relatati;
                     
                  
                        •
                     
                     
                        kull miżura korrettiva li ttieħdet u/jew penali imposta fuq l-esportatur talli għamel dikjarazzjoni dwar l-oriġini skorretta.
                     
                  Ir-rapport dwar il-miżuri msemmijin fil-punt (d) ta’ hawn fuq għandu jinkludi l-istruzzjonijiet, id-dokumenti u l-materjali ta’ taħriġ li jirrigwardaw ir-regoli dwar l-oriġini preferenzjali għall-finijiet tas-SĠP u dwar il-proċeduri relatati, użati biex jinfurmaw lill-esportaturi u lill-uffiċjali tal-gvern ta’ Cabo Verde.
            Ir-rapporti msemmijin fl-Artikolu 4(3) u (4) għandhom jaġġornaw l-informazzjoni pprovduta fir-rapporti preċedenti.